Macram Max Gassis

**Macram Max Gassis** (født 21. september 1938 i Khartoum i anglo-egyptisk Sudan, død 4. juni 2023 i Mechanicsburg i Pennsylvania i USA) var en sudanesisk katolsk biskop av El Obeid.

## Liv og virke
### Bakgrunn
Macram Max Gassi gikk på en skole drevet av combonianere i sin hjemby Khartoum. Årene 1955-1964 fikk han sin filosofiske og teologiske utdannelse i Storbritannia og i Italia på combonianernes presteseminarer.

### Prest
Macram Max Gassis trådte inn i misjonskongregasjonen Combonimisjonærene, avla profess 9. september 1957, og ble presteviet 28. juni 1964 i Verona. 

Etter at han konmtilbake til Sudan var fader Gassis kapellan i Wad Medani i landets midtre del. Så arbeidet han i menigheter i Gedaref, Kassala og New Halfa øst i landet. I 1971 ble han kansler i bispedømmekurien. Fra 1973 til 1983 var han generalsekretær for Den sudanesiske bispekonferanse. 

I 1979 tok han en grad i kirkerett og administrasjon fra Catholic University of America i Washington, D.C..

### Biskop av Obeid
Pave Johannes Paul II utnevnte ham den 4. oktober 1983 til apostolisk administrator av El Obeid. Den 12. mars 1988 ble han utnevnt tikl biskop av El Obeid. Den apostoliske nuntius til Sudan, Luis Robles Díaz, bispeviet ham den  15. mai samme år; medkonsekratorer var Gabriel Zubeir Wako, erkebiskop av Khartoum, og Joseph Abangite Gasi, biskop av Tombura-Yambio.

Som den eneste arabisktalende biskopen av den sudanesiske bispekonferanse holdt han samtaler med myndighetspersoner. 

I 1991 informerte et kristent medlem av militærjuntaen Den hellige stol om at msr Gassis ikke burde vende tilbake til sitt hjemland. Siden bode han hovedsakelig i Kenya, men sluttet ikke å reise til Europa og Nord-Amerika for å be om hjelp til å håndheve menneskerettighetene i Sudan. Den informerte publikum om religiøs forfølgelse mot den kristne befolkningen, bombing av bosetninger og terrorisme ved sult og drap. Ved sitt virke fremmet han også aktivering av humanitære prosjekter av forskjellig slag rettet mot etablering av brønner og sykehus og til fordel for utdanning av lokalbefolkningen.

Den sudanesiske regjeringen tok ut tiltale mot Gassis etter at han kom med en uttalelse til Den amerikanske kongressen der han informerte om forbrytelser begått av myndighetene mot hans eget folk. Gassis ble tildelt mange priser for sitt virke til forsvar for den kristne befolkningen i ditt land og oppfordring til respekt for menneskerettighetene av regjeringen i Khartoum. Han fortsatte å reise rundt i Europa og Nord-Amerika, og ba om hjelp til å håndheve menneskerettighetene i Sudan. Han informerte publikum om den religiøse forfølgelsen av den kristne befolkning, bombingen av menneskelige bosetninger, terrorisme, sult og drap.

I 2011 besøkte Gassis Polen i anledning av den tredje dag for solidaritet med den forfulgte kirke.

Den 28. oktober 2013 innvilget pave Frans hans aldersbetingede fratreden.

Han døde i Mechanicsburg i Pennsylvania i USA den 4. juni 2023, i en alder av 84 år.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Biskop Próspero María Alarcón y Sánchez de la Barquera (1827-1908) *1892
* Erkebiskop Leopoldo Ruiz y Flores (1865-1941) *1900
* Erkebiskop Luis María Altamirano y Bulnes (1887-1970) *1924
* Erkebiskop Octaviano Márquez y Tóriz (1904-1975) *1951
* Kardinal Ernesto Corripio y Ahumada (1919-2008) *1953
* Erkebiskop Luis Robles Díaz (1938-2007) *1985
* Biskop *Macram Max Gassis* (1938-2023) *1988

## Referanser